**Započela provedba projekta "Lokalni program za mlade grada Oroslavja".**

Grad Oroslavje inicirao je novi projekt kojim će u suradnji sa partnerima i vanjskim suradnicima izraditi novi Lokalni program za mlade grada Oroslavja. Ukupna vrijednost projekta iznosi 145,500,00 HRK, a sufinanciran je od strane Ministarstva za demografiju, obitelj, mlade i socijalnu politiku i Grada Oroslavja, a provodi se u partnerstvu sa Udrugom Petrože-Krušljevo Selo, Srednjom Školom Oroslavje i vanjskim suradnicima. Ovim projektom Grad Oroslavje želi postići osnaživanje potencijala mladih, članova/ica savjeta mladih, organizacija mladih i za mlade i ostalih organizacija civilnog društva te predstavnika/ca Grada Oroslavja za kvalitetnu i kontinuiranu suradnju i partnerstvo radi podizanja kvalitete života mladih u gradu. Projektom će se ojačati kapaciteti mladih, članova Savjeta mladih Grada Oroslavja, samih organizacija civilnog društva koje se bave mladima za aktivnu participaciju u zajednici. Zajedničkim radom na projektu i uključivanjem mladih u same aktivnosti razvija se multikulturalnost, tolerancija, rodna i spolna ravnopravnost i sudjelovanje mladih u procesima odlučivanja. Projekt će omogućiti uključivanje mladih iz ruralnih područja i malih sredina, te jačanje njihovih kapaciteta te građanskog aktivizma. U veljači 2020.godine je osnovana radna skupina i u tijeku je javni poziv za izradu logotipa i maskote Grada Oroslavja.

Grad Oroslavje s partnerima Udrugom Petrože-Krušljevo Selo i Srednjom školom Oroslavje započeo je s provedbom projekta „Lokalni program za mlade grada Oroslavja“. Cilj projekta je osnaživanje potencijala mladih, članova/ica savjeta mladih, organizacija mladih i za mlade i ostalih organizacija civilnog društva te predstavnika/ca Grada Oroslavja za kvalitetnu i kontinuiranu suradnju i partnerstvo radi podizanja kvalitete života mladih u gradu.Projekt će omogućiti uključivanje mladih iz ruralnih područja i malih sredina, te jačanje njihovih kapaciteta te građanskog aktivizma. Glavnu aktivnost projekta predstavlja izrada Lokalnog programa za mlade Grada Oroslavja koji će pružiti strateški okvir politika za mlade te pregled stanja i potreba mladih na temelju kojih će se raditi i kvalitetno provoditi projekti i programi usmjereni mladima. U tijeku je javni poziv za izradu logotipa i maskote Grada Oroslavja. U ožujku će se držati edukacija o javnim politikama i politikama za mlade, što je to lokalni program za mlade i kako se uključiti u izradu i provedbu programa. Osim navedenih aktivnosti u sljedećih 10 mjeseci provodit će se aktivnosti javnog savjetovanja, komunikacije s mladima, javnih događanja, organizacije volonterske akcije. Provest će se istraživanje o problemima i potrebama mladih te fokus grupe čiji će rezultati biti temelj za pripremu nacrta programa. Sam nacrt programa zainteresirana javnost moći će pregledati i komentirati putem internetskog savjetovanja i javne rasprave. Projekt je počeo 1. siječnja 2020. godine i trajati će 12 mjeseci te su na suradnju pozvani svi koji se žele uključiti svojim idejama za što kvalitetniji Program za mlade. Projekt financira Ministarstvo za demografiju, obitelj, mlade i socijalnu politiku i Grad Oroslavje u ukupnoj vrijednost od 145.500,00 kuna.